EL Επίσημη Εφημερίδα της Ευρωπαϊκής Ένωσης C 142/37

Ανακοίνωση της γαλλικής κυβέρνησης σύμφωνα με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Αγγελία σχετικά με τις αιτήσεις έκδοσης αποκλειστικών αδειών αναζήτησης κοιτασμάτων υγρών ή αέριων υδρογονανθράκων, αποκαλούμενων «Permis de Sézanne», η μία υποβληθείσα από την εταιρεία Concorde Energy LLC και η δεύτερη από τη Réalm Energy International)

(Κείμενο που παρουσιάζει ενδιαφέρον για τον ΕΟΧ)

2010/C 142/13

Με την από 8 Σεπτεμβρίου 2009 αίτησή της, η εταιρεία Concorde Energy LLC με έδρα στο 1537 Bull Lea Road, Suite 200, Lexington, KY 40511, UNITED STATES OF AMERICA ζήτησε για περίοδο τεσσάρων (4) ετών αποκλειστική άδεια αναζήτησης κοιτασμάτων υγρών ή αέριων υδρογονανθράκων, αποκαλούμενη «Permis de Sézanne», σε συνολική έκταση περίπου 273 km2, η οποία καλύπτει τμήμα του διοικητικού διαμερίσματος Marne.

Με την από 11 Δεκεμβρίου 2009 αίτησή της, η εταιρεία Realm Energy International με έδρα στον 2ο όροφο, Berkeley Square, London W1J 6BD, UNITED KINGDOM ζήτησε για περίοδο πέντε (5) ετών αποκλειστική άδεια αναζήτησης κοιτασμάτων υγρών ή αέριων υδρογονανθράκων, ομοίως αποκαλούμενη «Permis de Sézanne», σε συνολική έκταση περίπου 870 km2, η οποία καλύπτει τμήμα των διοικητικών διαμερισμάτων Aube και Marne.

Το σύνολο των ανωτέρω αιτήσεων έκδοσης αδειών οριοθετείται από τα τόξα μεσημβρινών και παραλλήλων που ενώνουν διαδοχικώς τις κατωτέρω κορυφές, οι οποίες προσδιορίζονται με τις γεωγραφικές τους συντεταγμένες, όπου ως βάση λαμβάνεται ο μεσημβρινός που διέρχεται από το Παρίσι.

Κορυφη Γεωγρ. μηκοσ βαθμοί ανατολικά Γεωγρ.πλατοσ βαθμοί βόρεια A 1,40 54,20 B 1,60 54,20 C 1,60 54,10 D 1,64 54,10 E 1,64 54,13 F 1,68 54,13 G 1,68 54,10 H 1,80 54,10 I 1,80 54,20 J 2,00 54,20 K 2,00 54,21 L 2,09 54,21 M 2,09 54,19 N 2,08 54,19 O 2,08 54,18 P 2,09 54,18 Q 2,09 54,17 R 2,10 54,17 S 2,10 54,02 T 2,08 54,02 U 2,08 54,01 V 2,05 54,01 W 2,05 54,00 X 1,90 54,00 Y 1,90 53,90 Z 1,70 53,90 AA 1,70 54,00 BB 1,50 54,00 CC 1,50 54,10 DD 1,40 54,10

Υποβολή των αιτήσεων και κριτήρια για την εκχώρηση των δικαιωμάτων

Οι υποβάλλοντες την αρχική αίτηση και τις ανταγωνιστικές αιτήσεις οφείλουν να αποδείξουν ότι πληρούν τις προϋποθέσεις για τη χορήγηση των δικαιωμάτων που ορίζονται στα άρθρα 4 και 5 του διατάγματος αριθ. 2006-648 της 2ας Ιουνίου 2006 περί εξορυκτικών δικαιωμάτων και δικαιωμάτων υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας ενενήντα ημερών από την ημερομηνία δημοσίευσης της παρούσας αγγελίας, σύμφωνα με τη διαδικασία που περιγράφεται συνοπτικά στην «Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11 και καθορίστηκε με το διάταγμα αριθ. 2006-648 περί εξορυκτικών δικαιωμάτων και δικαιωμάτων υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω διεύθυνση. Οι αποφάσεις σχετικά με την αρχική αίτηση και τις ανταγωνιστικές αιτήσεις θα ληφθούν εντός προθεσμίας δύο ετών από την ημερομηνία παραλαβής της αρχικής αίτησης από τις γαλλικές αρχές, δηλαδή το αργότερο στις 9 Οκτωβρίου 2011.

Προϋποθέσεις και απαιτήσεις σχετικά με την άσκηση και την παύση της δραστηριότητας

Οι αιτούμενοι καλούνται να ανατρέξουν στα άρθρα 79 και 79.1 του μεταλλευτικού κώδικα και στο διάταγμα αριθ. 2006-649 της 2ας Ιουνίου 2006 περί εξορυκτικών δραστηριοτήτων, εργασιών υπόγειας αποθήκευσης και επιτήρησης ορυχείων και υπογείων αποθηκών (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Τυχόν πρόσθετες πληροφορίες διατίθενται από το Υπουργείο Οικολογίας, Ενέργειας, Αειφόρου ανάπτυξης και Θαλάσσης (ministère de l'Écologie, de l’Énergie, du Développement durable et de la Mer): Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques Grande Arche, Paroi Nord — 92055 La Défense Cedex, FRANCE, Τηλ. +33 140819529.

Οι προαναφερόμενες κανονιστικές διατάξεις διατίθενται στο δικτυακό τόπο Légifrance : http://www.legifrance.gouv.fr

(1) EE L 164 της 30.6.1994, σ. 3.